༧ཞྭ་དཀར་བསྟན་པའི་གཙུག་རྒྱན་༧སྐྱབས་རྗེ་༧རྒྱལ་བ་སྨན་རིའི་ཁྲི་འཛིན་སོ་གསུམ་པ་རིན་པོ་ཆེ་མཆོག་དགོངས་པ་བོན་དབྱིངས་སུ་ཐིམ་པའི་ཡིད་སྐྱོ་བའི་གནས་ཚུལ་ཐོས་འཕྲལ་ཡིད་ཤིན་ཏུ་ནས་སྐྱོ་བ་དང་།དམ་པ་ཁོང་གིས་སྔར་ནས་དུས་དེ་རང་གི་བར་དུ་ཞྭ་དཀར་བསྟན་པ་འཛིན་སྐྱོང་སྤེལ་གསུམ་དང་།སློབ་འབངས་གཉོར་སྐྱོང་གིས་མཛད་པ་རླབས་པོ་ཆེས་ཞྭ་དཀར་གཡུང་དྲུང་བསྟན་པ་འཛམ་གླིང་ཕྱོགས་དུས་ཀུན་ཏུ་དར་རྒྱས་ཆེས་ཆེར་གནང་པ་དང་།༧སྤྱི་ནོར་༧གོང་ས་སྐྱབས་མགོན་ཆེན་པའི་དབུ་འོག་དཔུག་འདེགས་ཀྱིས་བོད་འབངས་སྤྱི་དང་དད་ལྡན་ཡོངས་ལ་མཐུན་ལམ་རྡོག་རྩ་ཆིག་སྒྲིལ་གནང་དགོས་དད་དམ་གཙང་མས་མཛད་འཕྲིན་ས་གསུམ་ལ་ཁྱབ་པ་གནང་བའི་བཀའ་དྲིན་གུས་འབངས་གཞིས་བྱེས་ཡོངས་ཀྱིས་ནམ་ཡང་བརྗེད་ཐབས་མེད་པ་དང་།མགོན་པོ་གང་ཉིད་དེ་རིང་བདག་ཅག་སློབ་འབངས་རྟག་འཛིན་ཅན་རྣམས་བོན་ལ་སྐུལ་བའི་ཕྱིར་དུ་ཞལ་གྱེས་པའི་ཚུལ་བསྟན་པའི་རྣམ་པ་འདི་ཙམ་ཡང་བློས་བཟོད་ཐབས་མེད་ཀྱང་།ད་ནི་ཅི་བྱས་ན་ཕན།དཔལ་ཞི་བ་ལྷས།འདི་ལ་མི་དགའ་བྱས་ཅི་ཕན།གསུངས་པ་ལྟར།ཐབས་མེད་པའི་གནས་ལ་མྱ་ངན་གྱི་ཆོ་ངེ་འདེབས་པ་ཙམ་ལས་ཅི་བྱས་ན་ཕན།ཀྱེ་མ་ཀྱི་ཧུད།དེས་ན་དམ་གང་གིས་གསུང་གི་བདུད་རྩིའི་བྱིན་རླབས་རང་རྒྱུད་དུ་གང་ནུས་འབྱིན་ཐབས་དང་ཉམས་ཆུང་ཚགས་རེ་བྱ་བར་འབད་དཔ་སྙམ་པ་དང་།དམ་པ་གང་ཉིད་ཀྱི་འཕྲིན་ལས་ཀྱི་རྒྱུན་སྐྱོང་གནང་བའི་ཡང་སྤྲུལ་ཉི་མ་གཞོན་དེ་ཡང་གང་མྱུར་གངས་ལྗོངས་བོད་ཀྱི་སྐྱེ་འགྲོ་སྤྱི་དང་འཛམ་གླིང་གི་དད་ལྡན་རྣམས་ཀྱི་སྤྱི་བོར་མྱུར་དུ་འབྱོན་པའི་སྐྱབས་སྨོན་སྙིང་ནས་ཞུ་ཞུ་ཞུ།